Germiston-hof hoor oor skokkende ‘sataniese ritueel’ met seun (9)Argieffoto WAARSKUWING: Die inligting in die berig is grafies van aard en kan sensitiewe lesers en kinders ontstel. Die grootouers van ŉ negejarige seun, sy oom, en ŉ pastoor het Maandag in die Germiston-landdroshof verskyn in verband met ŉ beweerde sataniese ritueel waartydens die seun glo gesodomiseer is. The Star het Dinsdag berig die oupa en ouma, die 29-jarige oom en die 54-jarige pastoor het in die hof verskyn om vir borgtog aansoek te doen. Lt.kol. Hendrik de Jager, ondersoekbeampte, het die seun se nagmerrie beskryf en gesê die seun is glo oor ŉ tydperk, moontlik ŉ paar jaar, na bewering verskeie kere deur dié groep verkrag en gemolesteer. Die seun se oom en grootouers het hom glo een keer na die pastoor se kerk geneem. Die volwassenes het glo maskers en rooi mantels aangetrek en ŉ sirkel met rooi stene gemaak. Hulle het die seun omring, “in vreemde tale gebid” en die kind aangesê om aan hul geslagsdele te raak. Sy oom het hom glo ook gesodomiseer. Die borgtogaansoek sal na verwagting Dinsdag hervat, waartydens slotbetoë gelewer gaan word. Klik hier vir alle berigte oor die saak.